I glædesrusen over Hobro-IK var gået videre til Superligaen satte jeg et billede på min hjemme-side af anføreren Mads Justesen. Men havde ikke checket eller overhovedet tænkt at det måtte man ikke. Så der dumpede et brev ind fra Copyright-agent... sure 3500. Men lov er lov - og konen blev god igen.Jeg fik slettet alle billeder på min hjemmeside, som jeg havde “lånt” for nu var jeg klar over at det ikke var lovligt. Og “i god tro” er stadigvæk ulovligt. Så øv, da jeg så fik et brev mere en måned efter - denne gang på grund af et billede af Kaj Munk. Denne gang var prisen 6000 kroner.Jeg skrev til Copyright-agent for at høre om vi kunne finde en løsning et eller andet sted i midten. Også med baggrund i at jeg havde slettet billedet for længst og at det var en gammel sag.  Jeg blev ringet op - og de ville gå videre med sagen til ejeren af billedet. Og det endte med at de frafaldte kravet.Jeg aner ikke noget om hvad der er fair at betale for sådan et billede - jeg går ud fra at firmaet følger lovgivningen og liste-priserne for et billede. Og selv om det var endt anderledes, så føler jeg at jeg er blevet behandlet godt og menneskeligt. Jeg var ikke bare et sagsnummer, hvorfra de ventede en overførsel.Jeg ville naturligvis helst være fri for at vide at der var et selskab med det navn, men når nu sådan nogen som os ikke kan lære jura på anden vis end med spansk-røret, så er det jo nok bare nødvendigt med sådan en forretning. Jeg har i hvert fald lært en lektie her - og ender du i “kløerne” på dem, så tag kontakt til dem. Vi skal naturligvis betale hvis vi har brudt Copyrightloven - men jeg føler ikke som den anden anmeldelse her på siden -  at det bare er en faktureringsmaskine, men min sag endte også anderledes end hans.Og så vil jeg gøre hvad jeg kan for ikke at høre fra dem igen.